CELEX: 62007CA0564
Language: et
Date: 2009-06-11 00:00:00
Title: Kohtuasi C-564/07: Euroopa Kohtu (kolmas koda) 11. juuni 2009 . aasta otsus — Euroopa Ühenduste Komisjon versus Austria Vabariik (Liikmesriigi kohustuste rikkumine — EÜ artikkel 49 — Teenuste osutamise vabadus — Patendivolinikud — Kohustus sõlmida ametialane vastutuskindlustus — Kohustus nimetada dokumente vastu võtma volitatud isik liikmesriigis, kus teenuseid osutatakse)

1.8.2009   
            
            
               ET
            
            
               Euroopa Liidu Teataja
            
            
               C 180/10
            
         Euroopa Kohtu (kolmas koda) 11. juuni 2009. aasta otsus — Euroopa Ühenduste Komisjon versus Austria Vabariik
   (Kohtuasi C-564/07) (1)
   
   (Liikmesriigi kohustuste rikkumine - EÜ artikkel 49 - Teenuste osutamise vabadus - Patendivolinikud - Kohustus sõlmida ametialane vastutuskindlustus - Kohustus nimetada dokumente vastu võtma volitatud isik liikmesriigis, kus teenuseid osutatakse)
   2009/C 180/16
   Kohtumenetluse keel: saksa
   
      Pooled
   
   
      Hageja: Euroopa Ühenduste Komisjon (esindajad: E. Traversa ja H. Krämer)
   
      Kostja: Austria Vabariik (esindajad: E. Riedl ja G. Kunnert)
   
      Kohtuasja ese
   
   Liikmesriigi kohustuste rikkumine — EÜ artikli 49 rikkumine — Siseriiklikes õigusnormides kehtestatud nõudmised patendivolinikele, kellel on teise liikmesriigi seadustele vastav tegevusluba ja kes soovivad asjaomases liikmesriigis ajutiselt teenuseid osutada — Siseriiklikus registris registreerimise kohustus, kohustus sõlmida selleks ametialane vastutuskindlustus, alluda distsiplinaarjärelevalvele ka ametialastest kohustustest erinevate kohustuste suhtes ja tegutseda ainult koostöös kohaliku esindajaga
   
      Resolutsioon
   
   
               1.
            
            
               Kuna Austria Vabariik nõuab, et patendivolinikud, kellel on teise liikmesriigi seadustele vastav tegevusluba ja kes soovivad ajutiselt Austrias teenuseid osutada, peavad kasutama Austrias asuva dokumente vastu võtma volitatud isiku teenuseid, siis on Austria Vabariik rikkunud EÜ artiklist 49 tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta poolte kohtukulud nende endi kanda.
            
         
      (1)  ELT C 79, 29.3.2008.